পুরনো নস্ট্যালজিক নিয়ে ফিরল ক্যাকটাস!

কলকাতা: ক্যাকটাস (Cactus Bengali Band) মানেই অনেকের কাছে ছোটবেলা ফিরে পাওয়া। সেই প্যাশন, হারিয়ে যাওয়া নস্ট্যালজিক নিয়ে নতুন উদ্যমে ফিরল ক্যাকটাস। অল্টারনেটিভ সাইকেডেলিক রক নির্ভর ক্যাকটাসের এই নতুন অ্যালবামটি। তিনটে নতুন গান নিয়ে হাজির হয়েছেন সিধু এবং পটা।

১৯৯৯ সালে প্রথম অ্যালবাম ‘ক্যাকটাস’ শ্রোতাদের কাছে আসে। সেই থেকে পথ চলা শুরু। তারপর বেরিয়েছে বেশ কয়েকটি অ্যালবাম। দীর্ঘ পথ চলা। মাঝে ৩২ বছর পার। ক্যাকটাসের নয়া অ্যালবাম মুক্তি পেতে চলেছে। কেউ বলছেন পুরনো গানের চেনা গন্ধের, কারও কাছে ছোটবেলা ফিরে পাওয়া। কেউ লিখেছেন ‘ফিরবে না সেকি ফিরবে না’। তাদের অফিসিয়াল অ্যাকাউন্ট অনুরাগীদের বার্তায় ভরে উঠেছে। মাঝে বেশ কিছু সিঙ্গেলস প্রকাশ পেলেও তিনটে নতুন গানের অ্যালবাম বেশ কিছু বছর পর প্রকাশ পেল।

আরও পড়ুন:বিয়ের পিঁড়িতে প্রাজক্তা কোহলি

ক্যাকটাসের নতুন অ্যালবাম (Cactus New Album) প্রকাশ, “শেষ পাওয়া খবরে”। তিনটে নতুন গান আমি ফিরছি বাড়ি, আরো একটু রঙ, তোকে ছাড়া পারবোনা। গানের কথা সিধুর, সুর ক্যাকটাসের। গানের মূল দুই কন্ঠশিল্পী সিধু ও পটা। সিধু ও পটার কথায়, গানের কথায় কখনও উঠে এসেছে নাগরিক জীবনের বিচ্ছিন্নতা, কখনও প্রায় হারিয়ে যাওয়া সম্পর্কের শেষ মাধুর্য-কে খুঁজে পাওয়া কিম্বা আত্মসমর্পণ!”

অন্য খবর দেখুন